J-2 (Rakéitendreifwierk)

J-2 ass d'Bezeechnung fir e Rakéitendreifwierk, dat bei der Moundrakéit Saturn V zum Asaz koum. Et war an der Zäit dat gréisst mat flëssegem Waasserstoff bedriwwnd Dreifwierk vun den USA, gouf awer mat der Entwécklung vum Haaptdreifwierk vum Space Shuttle iwwertraff.

 Asaz vum J-2 
Fënnef J-2-Dreifwierker goufen an der zweeter Stuf (S-II) vun der Saturn V benotzt. Jee een J-2-Dreifwierk koum an der drëtter Stuf (S-IVB) vun der Saturn V souwéi an der baugläicher zweeter Stuf (och S-IVB) vun der Saturn IB zum Asaz. A Studië fir geplangte Nova-Rakéite goufe verschidde Konfiguratioune virgeschloen, deenen hir Uewerstufen och vu J-2-Dreifwierker ugedriwwe gi wieren.

Een eenzegaartegt Charakteristikum vum J-2 war, datt et e puermol gezünnt konnt ginn. Sou gouf d'J-2-Dreifwierk vun der drëtter Stuf vun der Saturn V wärend dem Fluch zweemol benotzt ginn. Déi éischt Brennperiod huet zwouenghallef Minutt gedauert an hat dozou gedéngt, fir d'Raumschëff an d'Äerdëmlafbunn ze bréngen. Nodeem d'Crew déi korrekt Funktioun vum Raumschëff iwwerpréift hat an d'Dreifwierk nees zündfäeg war, gouf d'J-2-Dreifwierk nach eng Kéier fir 6 Minutte an 30 Sekonne gezünnt, fir d'Schëff op Moundkurs ze bréngen, vun der NASA TLI (Trans Lunar Injection) genannt.

Zum neien Zünde vum Dreifwierk war eng méi laang Paus néideg, fir eenzel Deeler ofkillen ze loossen a fir d'Turbopompelen eng ausreechend Mass un gasfërmegem Waasserstoff disponibel ze hunn, fir déi nees ze starten. D'Paus louch bei ongeféier 35 Minutte. Fir d'Neeszündbarkeet gouf vun der aktueller Technik vun der Zündung duerch hypergol Zündmedien ofgewäicht, eng Liichtbouzündung (änlech wéi bei enger Zündkärz) gouf agefouert.

Fir dat geplangte Nofollegemodell Nova vun der Saturn V gouf eng verbessert Versioun, dat J-2S, entwéckelt a getest. Dat J-2S liwwert ongeféier 10 % méi Schub a verbessert e bëssi de spezifeschen Impuls, koum awer ni zum Asaz.

 Dat weiderentwéckelt J-2X 
Dës nei Variant vum Dreifwierk sollt am Kader vum Constellation-Programm benotzt ginn, dat de Space Shuttle no senger Baussendéngschtplaz 2010 ersetze soll. D'J-2X-Dreifwierk sollt dozou a béide Versioune vun den Ares-Rakéiten als Dreifwierk fungéieren, bei der Ares I an der Uewerstuf, bei der Ares V nëmmen an der Earth Departure Stage (EDS).nasa.gov (PDF) Den Asaz vun dräi J-2X ass an der Uewerstuf vum Space Launch System projektéiert.

Entwéckelt gëtt dat neit Dreifwierk vun Whitney Rocketdyne Inc.; de Kontrakt heizou gouf am Juli 2007 ënnerzeechent. Éischt Tester mam historeschen J-2-Dreifwierk, primär zu der Gewënnung vu Vergläichsdate, goufen am NASA Stennis Space Center an der Géigend vu St. Louis gemaach. Am November 2008 bestoung d'Dreifwierk den Critical Design Review beim Marshall Space Flight Center zu Huntsville, Alabama an ass esou fir de Fluch qualifizéiert. Beim éischten Testfluch vun der Ares I-X koum et net zum Asaz. Am Joer 2011 gouf um John C. Stennis Space Center mat Préifstandsleef vum neien Dreifwierk a vollstänneger Konfiguratioun ugefaangen. J-2X nasa.gov gekuckt den 22. September 2012

 Technesch Daten 
  J-2  J-2X Mëschungsverhältnes LOX/LH2  5,0 (spéider 5,5)  5,5 Brenndauer  500 sek.  431 sek. Widehuelungszündungen   3 mol Total Héicht  3.380 mm  4.700 mm Duerchmiesser  2.010 mm  3.050 mm Dréchemass  1.400 kg  Mass/Schub-Verhältnes (Vakuum)  ? kg/kN  Brennkummerdrock  3,0 MPa  ? MPa Düsenhalsduerchmiesser  ? mm  ? mm Düsenendduerchmiesser  ? mm  ? mm Düsenenndrock  ? MPa  ? MPa Expansiounsverhältnes  27,5  80 Vakuumschub  890 kN(spéider 1000 kN / 1030 kN) 1.310 kN Spezifeschen Impuls (Vakuum)  421 s.  448 s.
Benotzung: Saturn IB / S-IVB, zweet Stuf – een Dreifwierk
Benotzung: Saturn V / S-II, zweet Stuf – fënnef Dreifwierker
Benotzung: Saturn V / S-IVB, drëtt Stuf – een Dreifwierk


 Kuckt och 

 F-1 (Rakéitendreifwierk)

 Literatur 
 R.E. Bilstein: Stages to Saturn. University of Florida Press, Gainesville 2003.

 Um Spaweck 

  J-2 in der Encyclopedia Astronautica
  J-2S in der Encyclopedia Astronautica
  Stages to Saturn. NASA History Office
  NASA to Begin Testing of Engine That Will Power Ares Rockets
  J-2X NASA

Kategorie:Rakéitendreifwierker (Raumfaart)
Kategorie:NASA